Niels Wulfsberg

Niels Wulfsberg (1775–1852) var en norsk prest og avisgrunnlegger, sønn av Jacob Wulfsberg og bror av Gregers Winther Wulfsberg. 

Liv og virke
Niels Wulfsberg ble cand. theol. 1801, og ble samme år tredjeprest ved Vår Frelsers kirke i Christiania. I 1802 grunnla han en bokhandel og i 1803 et boktrykkeri. Avisen Tiden ble grunnlagt av ham i 1808.Side 78, Norsk Bladeierforening 1910-1935, Oslo 1935 Denne bestod frem til 1814, med et avbrudd fra 1811 til 1813, da den gikk inn i Den norske Rigstidende, hvor Wulfsberg var medutgiver.

I 1809 var Wulfsberg i egenskap av prest med på henrettelsen av morderen Peter Westerstrøm i Moss. I 1814 agiterte han for norsk selvstendighet og løsrivelse fra Danmark-Norge, senere støttet han unionen med Sverige. Mellom 1815 og 1820 var han arkivar ved den norske statsrådsavdeling i Stockholm og lærer for kronprins Oskar, den senere Oskar I. Fra 1828 til 1836 var han overtollbetjent i Drammen.  I 1819 grunnla han avisen Morgenbladet.

 Referanser 

 Eksterne lenker 


Kategori:Norske lutherske prester
Kategori:Redaktører for Morgenbladet
Kategori:Personer fra Tønsberg kommune
Kategori:Blå skilt i Oslo